Ransu

Ransu Karvakuono on Yle TV2:n lastenohjelmassa Pikku Kakkosessa esiintynyt koirahahmoinen käsinukke. Rodultaan Ransun sanotaan olevan keskikokoinen videonoutaja. Hahmon äänenä oli alusta asti Pertti Nättilä.

 Hahmon historia 
Hahmon loi Eevaliisa Holma-Kinnunen vuonna 1977 Sysmän Onkiniemen kylän Musta & Valkea Ratsu -nukketeatterin tarpeisiin. Hän nimesi hahmon aluksi Franciscus Assisilaisen mukaan Fransiscukseksi. Ensiesiintyminen Yleisradion Pikku Kakkosessa oli 4. lokakuuta 1978. Lasten oli hankala ääntää hahmon nimeä, joten nimi muutettiin Ransuksi. Ransun sukulaisiksi mainitaan Tosca-äiti, Berhand-setä, Mauri Mosso, Risto Lupus, Aaro ja nuorin veli Pahnanpohjimmainen.

Ransu on kuulunut Pikku Kakkosen vakiohahmoihin vuodesta 1978. Tuolloin ohjelman juontajalle etsittiin paria, ja tekijät päättivät ihmisjuontajan sijasta hankkia nuken. Ohjelmassa oli myöhemmin käytössä toinen Ransu-nukke ensimmäisen kuluttua käytön vaikutuksesta loppuun.

Paitsi Pikku Kakkosen juontajana, Ransu on esiintynyt myös osana Karvakuonot-kolmikkoa. Myös kaksi muuta karvakuonoa, Riku ja Eno-Elmeri ovat Eevaliisa Holma-Kinnusen luomuksia. Ransu on yksi Pikku Kakkosen tunnetuimpia hahmoja, ja hänestä on vuosikymmenien varrella muodostunut ohjelman symboli. Ransu on esiintynyt satunnaisesti myös Pikku Kakkosen ulkopuolella: hän on muun muassa vieraillut Uutisvuodon kilpailijana sekä haastatellut tasavallan presidenttejä Mauno Koivistoa ja Tarja Halosta. Ransu on uransa aikana haastatellut myös monia muita julkisuuden hahmoja, muun muassa eduskunnan puhemiehiä Kalevi Sorsaa ja Ilkka Suomista. Valtioneuvos Johannes Virolaisen hän tapasi Vironperässä. Lukuisia taiteilijoita, kirjailijoita ja muita julkisuuden henkilöitä on lähes kolmenkymmenen vuoden aikana kuulunut Ransun tuttavapiiriin. 

Eräs merkittävimmistä tapauksista Ransun elämässä sattui ohjelmantekomatkalla Berliinissä 1989, kun Berliinin muuri murtui yllättäen kesken matkaa. Ransu oli käynyt kuvaamassa muurilla vain paria päivää aikaisemmin ja harmitellut sitä, miten aikuiset, jotka eivät tule toimeen keskenään, rakentavat muureja kuvitellen niiden olevan ratkaisu. Tapaus saatiin taltioiduksi osittain videolle ja valokuviin. Ransu kommentoi murtumista myöhemmin Pikku Kakkosessa.

Yleisradio uutisoi syyskuussa 2010, että Ransu alkaa isännöidä lasten kulttuuri- ja toimintakeskusta Ransulaa Pirkkalassa. Ransulaa suunnitellaan Pyhäjärven rannassa sijaitsevaan Juhlatalo Rantaniittyyn, ja keskuksen arvioitiin avattavan vuonna 2012. Ransu esiintyy myös pelastustoimintaan liittyvistä videoista ja muusta materiaalista koostuvassa Ransun pelastuskoulussa.

 Merkitys ja tunnustuksia 
Ransulle on omistettu leikkipuisto Pirkkalassa nukettajansa Pertti Nättilän asuinkunnan mukaan. Vuonna 1998 avatussa Ransupuistossa on akateemikko Kain Tapperin muotoilema pronssiin valettu Ransun näköispatsas. Patsaan toinen versio sijaitsee TV2:n toimipisteen aulassa Tampereen Ristimäessä.

Ransu sai Suomen itsenäisyyden 100. juhlavuotena 2017 kutsun Itsenäisyyspäivän vastaanottoon, eli Linnan juhliin. Se on ensimmäinen koskaan sinne kutsun saanut fiktiivinen hahmo.

Ransu sai 1. maaliskuuta 2023 Tampereelta nimikkokadun kun Tohlopinranta muutettiin Ransunraitiksi. Ylen ja Mediapoliksen osoite on siitä eteenpäin Ransunraitti 1.

Uusia ohjelmia, joissa Ransu esiintyisi, ei todennäköisesti tule – pian Nättilän kuoltua linjattiin voimakkaasti, ettei Ransu saa uutta ääninäyttelijää Nättilän tilalle.

 Sarjat 

 Karvakuonot vesillä
 Karvakuonot automatkalla
 Ransu ja Pekka matkoilla
 Karvakuonot Kulta-Joonaan jäljillä
 Karvakuonot kärryillä
 Karvakuonot ja järvihirviö
 Karvakuonot Jouluakkuna
 Karvakuonot ja kaljaasin arvoitus
 Karvakuonot ja kartanon kummitus
 Karvakuonot ja Susikurun seikkailu

 Karvakuonot (1978-1979) 
+JaksoNimiEsitys Suomessa1.5. syyskuuta.19782.19. syyskuuta.19783.3. lokakuuta.19784.17. lokakuuta.19785.31. lokakuuta.19786.14 marraskuuta.19787.28 marraskuuta.19788.12 joulukuuta.19789.26 joulukuuta.197810.9. tammikuuta.197911.12. huhtikuuta.197912.25. huhtikuuta.197913.23. toukokuuta.197914.15. kesäkuuta.1979

 Karvakuonot vesillä (1981) 
+JaksoNimiEsitys Suomessa1.Enon yllätys17. maaliskuuta.19812.Pimeesalmen salaisuus24. maalisluuta.19813.Ovet järvessä31. maaliskuuta.19814.Nähtävyyksiä näkemässä7. huhtikuuta.19815.Laivakoirat lossilla14. huhtikuuta.19816.Leirinuotiolla21. huhtikuuta.1981

 Karvakuonot automatkalla (1982) 
+JaksoNimiEsitys Suomessa1.Eno näyttää idyllin 16. huhtikuuta 19822.Riku kohtaa jättiläisen 23. huhtikuuta 19823.Rauman kieltä oppimassa 30. huhtikuuta 19824.Puhuuko luotsi ruotsii 7. toukokuuta 19825.Kala kasvattaa järkeä 14. toukokuuta 19826.Karvat nousevat pystyyn 21. toukokuuta 1982

 Ransu ja Pekka matkoilla (1984) 
+JaksoNimiEsitys Suomessa1.Matkasuunnitelmia26. lokakuuta 19842.Ilmojen halki2. marraskuuta 19843.Ruotsissa asuu suomalaisia9. marraskuuta 19844.Venehellä vetten päällä16. marraskuuta 19845.Ahvenanmaalla23. marraskuuta 19846.Junalla kotiin30. marraskuuta 1984

 Elokuva 
+NimiVuosiKarvakuonot: Prinsessa Ruusunen1983

 Karvakuonot Kulta-Joonaan jäljillä (1984) 
+JaksoNimiEsitys Suomessa1.Se on Lappi nyt 9. helmikuuta 19842.Joonas ja Eppu 16. helmikuuta 19843.Kultamailla 23. helmikuuta 19844.Lemmenjoella 1. maaliskuuta 19845.Lapin taikaa 8. maaliskuuta 1984

 Karvakuonot kärryillä (1986) 
+JaksoNimiEsitys Suomessa1.Hevonen on väkeä 26. helmikuuta 19862.Kaikenkarvaisia arvoituksia 5. maaliskuuta 19863.Kyllä hevosella pääsee 12. maaliskuuta 1986

 Karvakuonojen salapoliisitoimisto (1987) 
+JaksoNimiEsitys Suomessa1.Johtolanka 13. lokakuuta 19872.Sormenjäljet paljastavat 20. lokakuuta 19873.Mutterit löysällä 27. lokakuuta 19874.Väärä numero 2. marraskuuta 19875.Etsintäkuulutus 10. marraskuuta 19876.Tuulihattu 17. marraskuuta 19877.Kuusi sientä 24. marraskuuta 19878.Kadonnut kolikko 1. joulukuuta 19879.Salapoliisin vapaapäivä 8. joulukuuta 198710.Karannut lumiukko 15. joulukuuta 1987

 Karvakuonot ja järvihirviö (1989) 
JaksoNimiEsitys Suomessa1Hirviö pysyy piilossa2. helmikuuta 19892.Hirviön palava silmä9. helmikuuta 19893.Hirviö katsoo merelle16. helmikuuta 19894.Eno järjestää yllätyksen23. helmikuuta 1989

 Karvakuonot ja kaljaasin arvoitus (1999-2000) 
+JaksoNimiEsitys Suomessa1Aarrekartta 29. joulukuuta 19992.Jokainen hoitaa hommansa 5. tammikuuta 19893.Ei savua ilman tulta 12. tammikuuta 20004.Salaliittolaisia 19. tammikuuta 20005.Kaveruus koetuksella 26. tammikuuta 20006.Kapteeni Haddockin aarre 2. helmikuuta 2000

 Karvakuonot ja Kartanon kummitus (2001) 
+JaksoNimiEsitys Suomessa1Käpälämäen kartano 29. elokuuta 20012.Korjaushommissa 5. syyskuuta 20013.Vajan laittajat 12. syyskuuta 20014.Riku kellarissa 19. syyskuuta 20015.Aavejuttuja 26. syyskuuta 20016.Kaikki päin prinkkalaa 3. lokakuuta 2001

 Karvakuonot ja Susikurun seikkailu (2003) 
+JaksoNimiEsitys Suomessa1Lähtö 1. tammikuuta 20032.Eväät kateissa 8. tammikuuta 20033.Ruokaa luonnosta 15. tammikuuta 20034.Kuka meitä määrää 22. tammikuuta 20035.Luonnon omat rohdot 29. tammikuuta 20036.Paluu kotiin 5. helmikuuta 2003

 Suomen tuotanto 
+Suomenkieliset ääninäyttelijät:HahmotPertti NättiläRansu-koiranPekka SaloEno-Elmeri, PekkaKalevi HonkanenRiku KarvakuonoSeppo MäkiOlli MononenMatti ViironenLeena LindbergHammaslääkäriVeijo PasanenSirkuspelle HermanniMatti ViironenKulta-Joonas, Riku, Sukeltaja, OlliArimo LindströmPostinkantaja

Muita julkaisuja

 Ransu VHS:llä 

 Karvakuonot - Kulta-Joonaan jäljillä (1984)
 Karvakuonot ja Susikurun seikkailu (2003)
 Karvakuonot ja Kaljaasin arvoitus (1999-2000)
 Karvakuonot ja Kartanon kummitus (2001)
 Ransu ja Pekka matkoilla (1984)

Ransu CD:llä
 Karvakuonot: Luusoppaa (1993)
 Karvakuonot: Joulutuulella (1998)

Ransu DVD:llä
 Karvakuonot DVD (1988-2003)
 Karvakuonot Jouluakkuna DVD (1997)

Ransu kirjoissa
 Ransu Karvakuono. Pertti Nättilä ja Raimo J. Kinnunen (WSOY 2002)
 Ransu paloasemalla. Arttu Juselius, kuvat Petri Remsu (Pieni Karhu 2011)

Katso myös
 Kokkelivekkulit

Lähteet

Aiheesta muualla
Yle Elävä arkisto: Karvakuonot
Ransu paloasemalla-kirjan esittely
Ransun pelastuskoulu 

Luokka:Pikku Kakkonen
Luokka:Kuvitteelliset koirat
Luokka:Nukkehahmot
Luokka:Televisiohahmot